Tailand Ayollar ligasi. Tailand Ayollar ligasi (WL)(ฟุตบอลลีกหญิง) — Tailanddagi futbol klublari assotsiatsiyasi boshqaruvi ostidagi Tailand ayollar futbol ligasi tizimining eng yuqori darajadagi musobaqasi. Tailand Ayollar ligasi ayollar futbolidagi mamlakatning asosiy futbol turniri hisoblanadi. Tailand Ayollar ligasida hozirga kelib 10 ta jamoa ishtirok etadi. 2009-yildan beri Tailand Ayollar ligasiga Bangkokda joylashgan Muang Thai Life Assurance kompaniyasi homiylik qiladi va shuning uchun ham baʼzi manbalarda Tailand Ayollar ligasi Muang Thai Ayollar Ligasi deb nomlanadi. Tarixi. Tailand Ayollar ligasi 2008-yilda Tailand futbol klublari assotsiatsiyasi tashabbusi bilan tashkil etilgan. 2008-2009-yiigi mavsum oʻyinlarida Tailand Ayollar ligasida 13 ta jamoa qatnashgan. Biroq oradan 4 mavsum oʻtib Tailand Ayollar ligasi oʻyinlari toʻxtatilgan. Shuning uchun ham 2013-yildan 2016-yilgacha koʻpchilik ayollar universitet sport jamoalarida oʻz faoliyatini olib borisga toʻgʻri kelgan.Tailand Milliy ayollar terma jamoasi bosh murabbiyi Spencer Prior va boshqa tashabbuskor futbolchilarning harakatlari natijasida Tailand Ayollar ligasi 2017-yilda qayta tiklanga. Lekin Tailand Ayollar ligasini qayta tiklash jarayonida Tailand Ayollar ligasining asosiy maqsadi Tailand Milliy ayollar terma jamoasiga oʻyinchilarni tayyorlash deb belgilanganligi sababli Tailand Ayollar ligasida xorijlik ayol futbolchilarni uchratish qiyin.